အဖြူနဲ့အနက်

မေးခွန်း: အဖြူနှင့်အနက် ရသစာတမ်းကို ဖတ်ရှုပြီး သင့်စိတ်တွင် မည်သို့ဖြစ်ပေါ်ခံစားရသနည်း။ သင့်စကားဖြင့်ရေးပါ။
အဖြေ: အဖြူနှင့် အနက် ရသစာတမ်းသည် မောင်ခင်မင် (ဓနုဖြူ) ၏ မောင်ရုပ်ဆိုးနှင့် မယ်မဒ္ဒီ ရသစာတမ်းများ
စာအုပ်မှ ရွေးချယ်ချက်ဖြစ်သည်။ အဖြူနှင့် အနက် ရသစာတမ်းသည် အကောင်းဆုံးအခြေအနေတွင် ရှိနေစေကာမူ
အဆိုးဆုံးကို ကြိုတင်မျှော်လင့်ထားတတ်သည့် စိတ်ဓာတ်မျိုးမွေးမြူတတ်ရန် လိုအပ်ကြောင်း သိမှစလိုသော ရည်ရွယ်
ချက်ဖြစ်သည်။ အဖြူနှင့် အနက် ရသစာတမ်းကိုဖတ်ရှုပြီး ဆန့်ကျင်ဘက်အရာနှစ်ခုတွင် မတူညီသော သက်ရောက်မှု
ရှိက ထင်ရှားကြောင်း လောကသဘောနှင့်ယှဉ်ကာ တွေးမိခံစားမိပါသည်။
အဖြူနှင့် အနက် ရသစာတမ်းကို ဖတ်ရှုလိုက်ရပြီး အချက်နှစ်ချက်ကို တွေ့ရပါသည်။ အကြောင်းအရာအချုပ်
ကို တင်ပြရသော် ပထမအချက်မှာ လက်ကိုင်ပဝါဖြူဖြူလေး မင်နက်စွန်းသွား၍ စိတ်မကောင်းဖြစ်ရခြင်း၊
ဆောင်းနေကျ ဖဲထီးအနက် ဘယ်လောက်ပေပေ နည်းနည်းမျှမဖြုံ။ ဤတွင် အဖြူနှင့်အနက် နှစ်မျိုးအတွက် ခံစားချက်
မတူကြောင်း၊ ပစ္စည်းနှစ်ခုနှင့်ပတ်သက်၍ သက်ရောက်မှုလည်းမတူသဖြင့် ခံစားချက်လည်းမတူကြောင်း သိမြင်နိုင်ပါ
သည်။ အဖြူအပေါ် အနက်ရောင်စွန်းထင်းသွားသဖြင့် ခံစားရသလို အနက်အပေါ် အဖြူစွန်းသွားလျှင်လည်း ထင်ရှား
သွားမည်ဖြစ်ရာ ခံစားမှုလည်း ပြောင်းသွားနိုင်ကြောင်း တွေးကြည့်မိပါသည်။ ဤအချက်ကို သုံးသပ်မည်ဆိုလျှင်
ဆန့်ကျင်ဘက်သက်ရောက်မှုတိုင်းသည် ထင်ရှားစေပြီး ခံစားမှုဖြစ်ပေါ်စေကြောင်း တွေးမြင်မိပါသည်။
ဒုတိယအချက်မှာ ရပ်ဝေးမှာနေသည့် အဒေါ်အတွက် အသည်းအသန်ဖြစ်နေကြောင်း သတင်းနှင့် နယ်မှ
သူငယ်ချင်းတစ်ယောက် တက္ကသိုလ်ဝင်တန်းဖြေပြီး ဖြေနိုင်သဖြင့် အောင်မှာပဲဟု ကျိန်းသေတွက်ထားသော အဖြစ်
အပျက်နှစ်ခုတွင် မမာနေသောအဒေါ်အတွက် သူသေမှာပဲဟု တထစ်ချထင်ထားပြီး အမှန်တကယ်သေသွားရာ
ဝမ်းနည်းပူဆွေးမှု ကြိုတင်ခံစားထားသဖြင့် အဖြစ်ဆိုးနှင့် တကယ်ကြုံရသောအခါ ဝမ်းနည်းမှု သိပ်မဖြစ်တော့ကြောင်း၊
ဝမ်းနည်းစရာကို မျှော်လင့်ထား၍ ဝမ်းနည်းစရာဖြစ်လာသောအခါ ဝမ်းနည်းရသည်။ စာမေးပွဲအောင်မှာပဲဟု ကျိန်းသေ
တွက်ထားသော သူငယ်ချင်းကား စာမေးပွဲအောင်စာရင်း၌ သူ့အမည် မပါလာတော့ပေ။ ထိုအခါ ရူးမတက်ခံစားရပြီး
ပို၍ဝမ်းနည်းရကြောင်း၊ ဝမ်းသာစရာကို မျှော်လင့်၍ ဝမ်းနည်းစရာဖြစ်လာသောအခါ ပို၍ ပို၍ ဝမ်းနည်းရကြောင်း၊
မျှော်လင့်မထားသော ဆန့်ကျင်ဘက်ခံစားချက်တို့ ကြုံတွေ့လာရသည့်အခါ ခံစားချက်တို့ ပိုပြင်းထန်ကြောင်း တွေးမြင်
မိပါသည်။
ဤရသစာတမ်းတွင် အဖြူနှင့် အနက် လက်ကိုင်ပဝါအဖြူနှင့် ဖဲထီးအနက်တို့၏ မတူညီသော သက်ရောက်မှု
နှင့် တူညီသောသက်ရောက်မှုအပေါ် ခံစားချက်နှစ်မျိုးမှာ လက်ကိုင်ပဝါအဖြူကို အနက်ရောင်စွန်းထင်းသွား၍
ဝမ်းနည်းရခြင်း၊ ဖဲထီးအနက်မှာ ဘယ်လောက်ပေပေ ဘာမျှမဖြစ်၍ ဘာမျှမခံစားရခြင်း နှစ်မျိုးအနက် သက်ရောက်မှု
မတူ၍ အဖြူအပေါ် အမည်းစွန်းက ထင်ရှားပေါ်လွင်သွားရခြင်းနှင့် သက်ရောက်မှုတူ၍ အမည်းပေါ် အမည်းစွန်းက
မထင်ရှား မပေါ်လွင်ခြင်းဖြစ်ကြောင်း တွေးမိပါသည်။
ဤအရောင်နှစ်ခုတွင် အဖြူရောင်ကို ဖြူစင်သန့်ရှင်းသော လူတစ်ယောက်ဟု သတ်မှတ်လျှင် အမည်းရောင်
စွန်းခြင်းသည် ကိုယ်ကျင့်တရားပျက်စီးမှုဖြစ်သွားပါက ပို၍ထင်ရှားကာ ပြင်၍မရ၊ ဖျက်၍မရတော့ပေ။ အမည်းရောင်
မှာ ကိုယ်ကျင့်တရားမကောင်းသူဟု သတ်မှတ်ပါက ဘယ်လောက်ဆိုးဆိုး ထူး၍ပေါ်လွင်မလာပေ။ ဤတွင်
အဖြူရောင်တည်းဟူသော ကိုယ်ကျင့်တရားကောင်းသူသည် ကိုယ်ကျင့်တရား ဖောက်ဖျက်မှုအနည်းငယ်မျှလေး
ပြုလုပ်သော်လည်း သိသာပေါ်လွင်လှပေသည်။ သို့ဖြစ်ရာ ကိုယ်ကျင့်တရားဖြူစင်သူ အဖြူရောင်သည် အမည်းရောင်
မစွန်းထင်းရလေအောင် သတိထားကာ ကြိုတင်ကာကွယ်နိုင်ရမည်။ ကာကွယ်ရန် နည်းလမ်းကောင်းများကို ပြင်ဆင်
လေ့ကျင့်ထားသင့်ကြောင်း ဆင်ခြင်မိပါသည်။

လောကတွင် လောကဓံတရားရှစ်ပါးရှိရာ အကောင်းလောကဓံလေးပါးနှင့် အဆိုးလောကဓံလေးပါးတွင်
အကောင်းလောကဓံလေးပါးကိုသာ လူတိုင်းကြုံချင်ကြသည်မှာ ဓမ္မတာပင်ဖြစ်ပါသည်။ အကောင်းလောကဓံနှင့်
ကြုံနေရစဉ် အဆိုးလောကဓံကိုလည်း ကြိုတင်မျှော်လင့်ထားနိုင်ရမည်ဖြစ်ကြောင်း ဤစာတမ်းနှင့်ပတ်သက်၍
တွေးမြင်ခံစားမိပါသည်။ ဝမ်းနည်းသတင်းကို ကြိုတင်ဝမ်းနည်းထား၍ အမှန်တကယ် ဝမ်းနည်းမှုကြုံရသော် သာမန်
မျှသာ ဝမ်းနည်းမိကြောင်း၊ ဝမ်းသာစရာအဖြစ်ကို မျှော်လင့်ထားရာမှ ဝမ်းနည်းစရာ ဖြစ်လာသောအခါ ပို၍ ပို၍
ဝမ်းနည်းရကြောင်း၊ သို့ဖြစ်ရာ ဝမ်းသာဝမ်းနည်းလောကဓံကို လွန်ကဲစွာ မခံစားမိစေရန် ဝမ်းသာကိုကြုံရစဉ်
ဝမ်းနည်းမှုကိုလည်း ကြိုတွေးထားအပ်ကြောင်း၊ ဝမ်းနည်းမှုကြုံရစဉ် ဝမ်းသာမှုကြုံလာရပါက ဝမ်းသာမှုမလွန်ကဲစေရန်
ဆင်ခြင်ရမည်ဖြစ်ကြောင်း ခံစားမိပါသည်။